2.12.2022
RO
Jurnalul Oficial al Uniunii Europene
C 459/7
2.2.
Chestionare pentru utilizatorii din Uniune Utilizatorii din Uniune sunt invitați să completeze și să transmită chestionarele, prin intermediul asociațiilor lor respective din Uniune, după caz, până la 13 ianuarie 2023.
Un model de chestionar relevant este disponibil la adresa: https://tron.trade.ec.europa.eu/investigations/case-view?
caseId=2645
2.3.
Observații scrise Pentru a obține toate informațiile relevante considerate necesare pentru anchetă, părțile interesate sunt invitate să își prezinte punctele de vedere, să transmită informații și să furnizeze Comisiei elemente de probă în sprijinul acestora.
Aceste informații, precum și elementele de probă justificative, trebuie să parvină Comisiei până la 13 ianuarie 2023.
2.4.
Posibilitatea de a prezenta observații cu privire la informațiile transmise de alte părți Pentru a se garanta drepturile la apărare, părțile interesate trebuie să aibă posibilitatea de a prezenta observații cu privire la informațiile transmise de alte părți interesate.
Atunci când prezintă astfel de observații, părțile interesate se pot referi numai la problemele semnalate în contribuțiile celorlalte părți interesate și nu pot semnala probleme noi.
Astfel de observații trebuie să parvină Comisiei în termen de 7 zile de la momentul în care observațiile menționate la punctul 2.3 pot fi consultate de către părțile interesate.
De asemenea, Comisia poate emite, într-o etapă ulterioară a procedurii, instrucțiuni specifice privind structura obiecțiilor.
Într-un astfel de caz, Comisia ar informa în consecință, prin Tron, părțile interesate prin intermediul unei note la dosar.
Accesul la dosarul care poate fi consultat de către părțile interesate se face prin intermediul Tron.tdi la următoarea adresă: https://tron.trade.ec.europa.eu/tron/TDI.
Vă rugăm să urmați instrucțiunile de pe pagina respectivă pentru a obține accesul.
Calendarul stabilit nu aduce atingere dreptului Comisiei de a solicita informații suplimentare de la părțile interesate, în cazuri justificate în mod corespunzător.
Având în vedere necesitatea de a finaliza reexaminarea într-un interval de timp scurt - a se vedea secțiunea 6 de mai jos - și faptul că părțile interesate vor avea posibilitatea de a prezenta observații cu privire la observațiile transmise de alte părți, ceea ce le va asigura oportunități suficiente pentru a-și apăra interesele, Comisia nu va organiza audieri în cadrul prezentei anchete, cu excepția cazului în care este necesar din pricina unor circumstanțe excepționale.
2.5.
Transmiterea informațiilor și prelungirea termenelor specificate în prezentul aviz Ca regulă generală, părțile interesate pot să transmită informații doar în termenele specificate în prezentul aviz.
Orice prelungire a termenelor prevăzute în prezentul aviz poate fi solicitată doar în circumstanțe excepționale și va fi acordată doar dacă este justificată în mod corespunzător.
Prelungirea excepțională și justificată în mod corespunzător a termenului de depunere va fi, în mod normal, limitată la 3 zile suplimentare.
Părțile interesate sunt rugate să nu transmită informații suplimentare în afara perioadelor prevăzute în prezentul aviz sau în orice altă comunicare ulterioară a Comisiei.
În vederea finalizării la timp a anchetei, orice observații transmise, orice obiecții sau orice alte documente scrise care nu respectă termenele specificate de Comisie pot să nu fie luate în considerare.
2.6.
Instrucțiuni de transmitere a informațiilor prezentate în scris și a corespondenței Informațiile transmise Comisiei în scopul desfășurării procedurilor de apărare comercială trebuie să nu facă obiectul unor drepturi de autor.
Înainte de prezentarea către Comisie a unor informații și/sau a unor date care sunt protejate de drepturi de autor ale unor părți terțe, părțile interesate trebuie să solicite o autorizare specifică din partea deținătorului drepturilor de autor care să permită în mod explicit Comisiei: (a) să utilizeze informațiile și datele în scopul prezentei proceduri de apărare comercială și (b) să furnizeze informațiile și/sau datele părților interesate de prezenta anchetă, într-o formă care să le permită să-și exercite dreptul la apărare.